Pildimängu õige vastus – Propastop
31.12.2023
Aasta viimases pildimängus kutsusime leidma foto tegemise täpset kohta.
Nuputamise alguseks sobib pildil paistev reklaam. Google otsing toob välja, et tegemist on Maxima kampaaniaga.
Teise vihje pakub taamal paistev Hesburgeri logo. Hesburgeri kodulehelt võib leida, et Maximaga samas ostukeskuses asuvad Ahtme, Pärnu ja Tallinna Õismäe kiirtoidurestoranid.
Vaadates läbi Õismäe Maxima pilte Hesburgeri kodulehel ja ka Google kaardirakenduses, leiab otsitavale pildile täpse vaste.
Õige vastus on seega Maxima XXX ostukeskus aadressil Ehitajate tee 148, 13517 Tallinn.
Suur tänu kõigile, kes lahendust leidma vaevusid. Varasemad sarnased ülesanded leiad otsisõnaga “Pildimäng” või samanimelisest rubriigist.